Historiene i serien er ofte skrevet sammen med Ed Burns, som tidligere har vært drapsetterforsker og lærer i Baltimore, og har jobbet sammen med Simon i andre prosjekter, blant annet The Corner. Forfatterstaben inkluderer krimforfatteren George P. Pelecanos fra Washington. Pelecanos har sagt at han ble til trukket til prosjektet fordi han fikk mulighet til å samarbeide med Simon. En av de andre forfatterne, Rafael Alvarez, var kollega av Simon da han arbeidet i The Baltimore Sun, og et bysbarn av Baltimore med arbeidserfaring fra havneområdet. En annen innfødt, Joy Lusco Kecken, ble også med som forfatter. David H. Melnick og Shamit Choksey er de to siste som kompletterer forfatterstaben.